als_Latn dik_Latn tur_Latn
MSI njoftoi në shtator prezantimin e laptopit të tyre të lojërave GX60, duke dhënë vetëm disa detaje në lidhje me specifikimet. Të paktën, deri tani.
Laptopi GX60 me ekran 15.6 inç HD 1080p të plotë dhe me rezolucion 1920 x 1080 do të dalë në treg diku këtë javë dhe do të vijë me procesorin e ri AMD A10 Trinity APU me kartë grafike Radeon HD 7970M.
GX60 vjen me 8GB DDR3 RAM, 750GB hard disk, Blu-Ray, uebkamera 720p HD, tre porta USB 3,0, një portë USB 2.0, dalje HDMI, me altoporlantë 2.1 THX TruStudio PRO, një lexues kartë memorie pesë-në-një dhe me Windows 8 64-bit.
“MSI nuk ka kursyer asgjë në krijimin e GX60, duke e pajisur me përbërësit më të mirë në treg,” thotë zëvendëspresident i MSI Andy Tung.
Laptopi MSI GX60 do të jetë i disponueshëm së shpejti me një çmim prej $1,300.
(Herë të lexuara: 230)
als_Latn als_Latn als_Latn als_Latn als_Latn als_Latn